[{"text_idx": "#000000", "text": "LIVE a'r Deddf Llesiant Cenedlaethau'r Dyfodol"}, {"text_idx": "#000001", "text": "Mae cydweithrediad Ecoamgueddfeydd Lly\u0302n Iveragh (LIVE)yn ceisio sefydlu ecoamgueddfa (amgueddfa heb waliau) mewn dau leoliad, un ym Mhen Lly\u0302n yng ngogledd orllewin Cymru a\u2019r llall yn Sir Kerry, Iwerddon. Mae'r mudiad Ecoamgueddfa yn dod o Ewrop ac mae dros 300 o ohonynt ledled y byd. Nod pob un yw cefnogi cymuned i reoli ei threftadaeth ei hun, gan ei helpu i gadw ei hadnoddau a\u2019i thraddodiadau tra'n ffynnu'n economaidd. Bydd twristiaid ac aelodau o\u2019r gymuned fel ei gilydd yn cael eu hannog i ddeall effaith hamdden a theithio a bod Pen Lly\u0302n ac Iveragh yn gartrefi yn ogystal a\u0302 chyrchfannau."}, {"text_idx": "#000002", "text": "LIVE a PHRIF egwyddor datblygu cynaliadwy \u2013 rydyn ni\u2019n gweithio gyda\u2019n gilydd i sicrhau ein bod yn rhoi sylw i anghenion ein pobl a\u2019n cymunedau mewn ffordd a fydd yn caniata\u0301u i\u2019n plant a\u2019n hwyrion fyw\u2019n dda hefyd."}, {"text_idx": "#000003", "text": "Mae diboblogaeth cefn gwlad a diffyg gwaith o safon yn her yng ngogledd orllewin Cymru a gorllewin Iwerddon. Bydd sefydlu ecoamgueddfa yn y ddau leoliad i ddathlu treftadaeth naturiol a diwylliannol yn ymestyn y tymor twristiaeth, yn gwella bywoliaeth dinasyddion heddiw ac yn rhoi cyfleoedd ar gyfer y dyfodol."}, {"text_idx": "#000004", "text": "Byddwn yn gweithio gyda\u2019n gilydd i ddod o hyd i ffyrdd cynaliadwy o ymestyn y tymor ymwelwyr y tu hwnt i\u2019r wythnosau \u2018prysuraf\u2019 traddodiadol, gyda chynigion tymhorol wedi\u2019u targedu wedi\u2019u hanelu at ymwelwyr sydd eisiau cymryd eu hamser i fwynhau\u2019r ardal leol. Mae hyn yn cynnwys hyrwyddo cynnyrch lleol, gwaith crefft lleol a gweithgareddau diwylliannol lleol sydd o fudd i bobl leol ac ymwelwyr fel ei gilydd."}, {"text_idx": "#000005", "text": "Mae\u2019r dirwedd yn ased mawr yn y ddau leoliad. Byddwn yn adrodd hanes ein harferion rheoli tir da. Byddwn hefyd yn hyrwyddo opsiynau trafnidiaeth cynaliadwy i leihau\u2019r defnydd o geir ac yn rhoi gwybodaeth sy\u2019n benodol i leoliad am yr ecoleg er mwyn gwella dealltwriaeth leol ac ymwelwyr o bwysigrwydd gwarchod ein hamgylchedd."}, {"text_idx": "#000006", "text": "Yn ogystal a\u0302 swyddi a manteision diwylliannol, mae ein dull araf o ymdrin a\u0302 thwristiaeth yn ceisio denu ymwelwyr sy\u2019n dymuno cael gwrthgyferbyniad braf a\u0302\u2019u bywyd bob dydd \u2013 cyfle i ymgysylltu a\u0302\u2019r dirwedd, gyda chymunedau, gyda diwylliant \u2013 i \u2018gysylltu\u2019 \u2013 yn wahanol i dwristiaeth echdynnol, lle mae pobl yn heidio i rywle heb fawr o ymdeimlad o'r lle. Rydyn ni eisiau meithrin cydlyniant cymunedol a darparu amgylchedd croesawgar."}, {"text_idx": "#000008", "text": "Y nod yw gwella llesiant economaidd, cymdeithasol, diwylliannol ac amgylcheddol dwy ardal ymylol yng Nghymru ac Iwerddon gan ddefnyddio\u2019r cysyniad o ecoamgueddfa."}, {"text_idx": "#000009", "text": "Drwy atal byddwn yn lleihau allfudo drwy gynyddu cyfleoedd cyflogaeth drwy gydol y flwyddyn i gadw pobl ifanc a denu\u2019r rheini sydd wedi symud i ffwrdd yn o\u0302l. Byddwn yn lleihau tagfeydd ar ffyrdd cul drwy hyrwyddo trafnidiaeth gynaliadwy a gwrthdroi dirywiad diwylliannol drwy hyrwyddo iaith a threftadaeth fel asedau gwerthfawr."}, {"text_idx": "#000010", "text": "Dyma gydweithrediad rhwng dwy wlad, dwy Brifysgol, dau awdurdod lleol, yr Ymddiriedolaeth Genedlaethol a Grw\u0302p Cymuned yn Iwerddon, 13 cymuned, mwy na saith safle treftadaeth, busnesau, unigolion a\u2019r rhwydwaith ecoamgueddfa byd-eang."}, {"text_idx": "#000011", "text": "Mae LIVE yn integreiddio\u2019n dda yng nghynlluniau datblygu lleol yr awdurdodau lleol sy\u2019n bartneriaid ac yn cyfrannu at nodau llesiant cenedlaethol a Nodau Datblygu Cynaliadwy\u2019r Cenhedloedd Unedig."}, {"text_idx": "#000012", "text": "Mae LIVE yn fenter a ddatblygwyd ar y cyd rhwng sefydliadau academaidd, cynrychiolwyr cymunedol a safleoedd treftadaeth ar ddwy ochr Mo\u0302r Iwerddon. Rydyn ni\u2019n hyrwyddo cydraddoldeb, amrywiaeth a chynhwysiant yn eu holl agweddau yn ein gwaith."}, {"text_idx": "#000013", "text": "Ein nod yw annog gwaith medrus a gweddus drwy gydol y flwyddyn, gan gyfrannu at gymdeithas arloesol a chynhyrchiol sy\u2019n parchu ei hamgylchedd a\u2019i thirwedd. Bydd cynlluniau arfaethedig fel llety cynaliadwy a thrafnidiaeth yn hyrwyddo economi carbon isel."}, {"text_idx": "#000014", "text": "Mae\u2019r amgylchedd yn sail i weledigaeth a gwaith LIVE. Mae canfod yr addasiadau angenrheidiol i\u2019r newid yn yr hinsawdd a heriau eraill yn weithgareddau craidd."}, {"text_idx": "#000015", "text": "Mae iechyd yn gysylltiedig a\u0302 ffyniant a llesiant ac mae\u2019n cael ei wella drwy fynediad i\u2019r awyr agored. Yn ogystal a\u0302 darparu cyfleoedd i ymwelwyr fod a\u0302 chysylltiadau iachach, mae mentrau \u2018presgripsiynu cymdeithasol\u2019 yn cael eu dilyn mewn partneriaeth ag Iechyd Cyhoeddus Cymru ac Ymarferwyr Cyffredinol lleol."}, {"text_idx": "#000016", "text": "Mae tegwch cymdeithasol, economaidd, amgylcheddol a diwylliannol wrth galon y prosiect hwn, gyda mynediad at grwpiau sy\u2019n cael eu tangynrychioli hefyd yn nodwedd o\u2019n gwaith."}, {"text_idx": "#000017", "text": "Mae cymunedau cryf yn nodwedd o Ben Lly\u0302n a Phenrhyn Iveragh, ond maen nhw\u2019n cael eu herydu gan allfudo. Rydyn ni\u2019n cydweithio i ddarparu opsiynau i liniaru yn erbyn y duedd hon."}, {"text_idx": "#000018", "text": "a\u0302 Diwylliant lle mae'r iaith yn ffynnu"}, {"text_idx": "#000020", "text": "Mae LIVE yn brosiect rhyngwladol, sy\u2019n rhan o rwydwaith byd-eang o ecoamgueddfeydd. Mae\u2019r egwyddorion arferion da sy\u2019n dod i\u2019r amlwg yn cael eu lledaenu\u2019n eang yng Nghymru, gwledydd eraill y DU, Iwerddon a thu hwnt."}, {"text_idx": "#000024", "text": "Cyhoeddodd y Cenhedloedd Unedig y flwyddyn 2020 yn ddechrau\u2019r Degawd o Weithredu, sy\u2019n galw am gyflymu atebion cynaliadwy i holl heriau mwyaf y byd."}, {"text_idx": "#000025", "text": "Yn ystod COP 26, lansiwyd Datganiad Glasgow ar Weithredu o blaid yr Hinsawdd ym maes Twristiaeth. Mae LIVE yn cefnogi hyn yn llwyr ac yn gweithio gyda phartneriaid i ddeall effaith hamdden a theithio ar Newid yn yr Hinsawdd."}, {"text_idx": "#000026", "text": "Yn ystod COP 27 yn yr Aifft daeth UNWTO a\u0302 rhanddeiliaid blaenllaw yn y sector ynghyd i rannu ffyrdd ymarferol o gyflymu'r newid tuag at bod yn fwy cynaliadwyedd a chyrraedd Net-Zero. Y brif neges sy'n dod i'r amlwg o'r gynhadledd yw yr ymrwymiad ar draws y sector i gefnogi'r trawsnewidiad tuag at fodel twristiaeth mwy carbon-isel, cynaliadwy a gwydn."}]